OpenLLM-France/wikimedia huggingface dataset:
# Sukaldaritza liburua/Errezetak/Meloi zopa hotza mendafinarekin

MELOI ZOPA HOTZA MENDAFINAREKIN
MAHAIKIDEAK: 8

## OSAGAIAK

* Meloia: 2.
* Mendafina: Hosto batzuk.
* Limoi zukua: 3.
* Jogurt naturala: 150 ml.
* Hegazti salda zuria: 150 ml.

## PRESTAKETA

* Meloia erditik moztu eta hustugailuarekin haragi guztia kendu. Mantendu azala puskatu gabe.
* Jarri irabiagailu batean osagai guztiak eta birrindu.
* Ontzi itxi batean jarri eta ondo hozten utzi.
* Zerbitzatu meloiaren azalean edo katilu batean eta edertu mendafin edo limoi azala juliana eran moztuta.

## AHOLKUAK

* Prestatuta eta hoztuta dagoenean, ahalik eta azkarren jatea komeni da.
# Sukaldaritza liburua/Errezetak/Merenge suizarra

MERENGE SUIZARRA

## OSAGAIAK

* Zuringoa: 500 ml.
* Azukrea: 500 g.

## PRESTAKETA

* Pertz batean zuringoa jarri inolako gorringo arrastorik gabe.
* Irabiatu zuringoak ongi harrotu arte.
* Momentu horretan azukrea gehitzen hasi zuringoa irabiatzen utzi gabe.
* Merengeak hagatxotik erortzen ez dela geratu beharko du.

## AHOLKUAK

* Alaska pastela egiteko, bizkotxoak edertzeko, sufleak edo izozkiak egiteko....erabiltzen da.
* Zuringoak bezperakoak izatea egokiagoa da.
* Lehorragoa edo hezeagoa zer nahi den, azukre gehiago edo gutxiago erabili.
# Sukaldaritza liburua/Errezetak/Mendrezka errea

HEGALUZE MENDREZKA LABEAN
MAHAIKIDEAK: 2

## OSAGAIAK

* Baratxuria: 2 xehatu.
* Perrexila: Eskukada txiki bat xehatu.
* Limoi zukua: Tanta batzuk.
* Oliba olio birjina: 50 ml.
* Mendrezka: 500 g. ingurukoa.
* Gatza.
* Txakolina edo ardo zuria: 50 ml.

## PRESTAKETA

* Morteiru batean jarri baratxuria, perrexila, limoi zukua eta zanpatu, olioa poliki poliki gehituz. Bere horretan gorde.
* Piztu labea 180ºC.
* Mendrezka ongi garbitu, kanpoko azalak eta behazun marka ongi kenduz. Beharrezkoa balitz labain muturzorrotzarekin zati berdeak erretiratu.
* Mendrezka gatzatu eta bere horretan eduki 5 minutuz.
* Olio pitin batekin igurtzi, eta labeko erretilu batean jarri, gehitu txakolina gainetik. Sartu labera eta 5 minutuz erre.
* Labetik atera eta zabaldu gainetik aldez aurretik prestatu dugun saltsa.
* Sartu labera beste 3-5 minutuz.
* Labetik atera eta erretiluan bildu den likidoa berriro mendrezkari gainetik busti eta zerbitzatu.

## AHOLKUAK

* Kontu izan arraia gehiegi egin gabe.
* Olio errearekin, perrexila eta ozpinarekin ere prestatu daiteke.
# Sukaldaritza liburua/Errezetak/Meroa plantxan

MEROA PLANTXAN
MAHAIKIDEAK: 4

## OSAGAIAK

* Meroa: Gorenetik 150-180 g.-ko 4 zati.
* Gatza.
* Oliba olio birjina: 25 ml.
* Txakolina: 100 ml.
* Muskuiluak: 32 garbitu.
* Tomate saltsa: 200 ml.
* Tabaskoa: Tanta batzuk.
* Tipulin hostoa: Ale batzuk xehatu.

## PRESTAKETA

* Gatzatu mero zatiak eta bere horretan eduki 5 minutuz.
* Piztu plantxa eta labea 200ºC-tara.
* Plantxan oso bero dagoenean arraina oliotan pasa eta bi aldetatik kolorea eman denbora laburrean.
* Ondoren labeko erretilu bat txakolinarekin busti eta honen gainean mero zatiak eta muskuiluak bananduta. Sartu labera 5 minutuz, muskuiluak ireki bitartean eta arraina egin arte.
* Erretiratu labetik eta erretilu azpian dagoen salda iragazi.
* Nahasi salda hau, tomate saltsarekin eta tabaskoarekin. Gatzarekin ondu.
* Zerbitzatzeko garaian jarri platearen azpian itsaski saltsa eta gainean meroa, alboetan muskuiluak oskol eta guzi edo haragia bakarrik jarriko dugu.
* Amaitzeko tipulin hosto xehatua gehituko diogu gainetik.

## AHOLKUAK

* Nahi izatera muskuiluak labetik kanpo lurrunetan ireki daitezke ardo zuriarekin.
* Kontu izan arraina gehiegi egin gabe.
# Sukaldaritza liburua/Teknikak/Teknika mistoa

Teknika mistoa, kozinatze prozesuan bi teknika desberdin erabiltzen direlako esaten zaio . Lehenik, osagaiari gorrituko edo txigortu egingo duen teknika (erre, salteatu, frijitu) aplikatuko da eta ondoren, osagaia bigunduko duen egosketa teknika. Bi teknikak desberdin izendatzen dira, gisatze eta erregoste teknika, baina egia esan, bien arteko desberdintasuna oso txikia izan daiteke; beraz, biak izen berarekin izendatzea ere ohikoa da.
Teknika mistoak
* Gisatze teknika. (Gisatu).
* Erregoste teknika. (Erregosi).

## Gisatze teknika

Osagaia lehenik, salteatze, frijitze edo erretze teknika aplikatuz txigortu egiten da, ondoren, ongailu eta lagungarriekin batera, ohiko egosketa burutu, bigundu arte. Lagungarriekin saltsa ere, egin daiteke edo bere horretan utzi.
* Salteatu edo frijitu+lagungarri eta ongailuak nahastu+egosi+saltsa pasa edo ez

### ERABILERA

* Normalean, haragi gogorrei aplikatzen zaien teknika dugu, egoste denbora luzea eta likido ugari behar dutenei, alegia.
* Koxkor edo biribilkiari, buztanari, behi masailari, zangar haragiari, ehiza-haragiei , basurdeari, oreinari, usoari, ..

### HAINBAT AHOLKU

* Zati handiagoak edo txikiagoak kozinatu daitezke teknika honekin, hori bai, egoste fasean osagaiak saldaz edo likidoz guztiz estalita egin behar da.
* Osagai nagusiarekin batera, barazki eta bestelako ongailuak kozinatzen dira. Elikagai nagusia egiten denean, salda eta lagungarri horiek guztiak pasatuz eta zapore guztiak biltzen dituen saltsa burutzen da, eta ondoren, dena elkartu.
* Saltsa pasatzea ez da ezinbestekoa, barazki zati osoak ere utzi daitezke.

### ONTZITERIA ETA TRESNERIA

* Suak, labea, marmita, marmita ertaina edo kazola.

## Erregoste teknika. (Erregosi)

Osagaiari lehenik, salteatu teknika eta ondoren, bere zukuarekin edo gehitutako ongailuarekin batera egosketa teknika aplikatzea da,
* Osagaia+ salteatu+ bere saldan edo ongailu apur batekin denbora gutxi egosi.

### ERABILERA

* Haragi bigunak, solomoa, azpizuna, oilaskoa, ganbak, itsas zapoa, txirlak, otarrainxkak eta mota guztietako barazkiak presta daitezke teknika honekin.

### HAINBAT AHOLKU

* Denbora gutxiz kozinatu.
* Momentuan egin eta jateko teknika da.
* Erregostearen kasuan, gisatuarekin alderatuz, barazkiak pasatu gabe zerbitzatzen dira.

### ONTZITERIA ETA TRESNERIA

* Suak, labea, marmita, marmita ertaina edo kazola.
# Sukaldaritza liburua/Teknikak/Papillotea

Papillote teknika (Papillote eran kozinatu)
Labeko edo aluminiozko paperean azkar egiten diren osagaiak, ongailuekin bildu eta ongi itxi ondoren, labean egosi.
* Osagai nagusia+ lagungarri, ongailu+ elkarrekin bilgarria osatu+ labean egosi
# Euskal antzerti eta zinea
## Euskal Antzerti eta Zinea
### Euskal Antzerkia (Patri Urkizu)

1.: Euskal Antzerkia
2.: XVI.-XVII. mendeak
3.: XVIII. mendea
4.: XIX. mendea
5.: XX. mendea
6.: Aipatutako antzezlanak, izenak eta taldeak

### Antzerkiaren mundua (Juan Aguirre Sorondo)

1.: Sarrera
2.: Taldeak eta konpainiak
3.: Egileak
4.: Antzerki agenda

### Euskal Zinema (Juan Aguirre Sorondo)

1.: Euskaldunen zinema, zinemako euskaldunak
2.: Aitzindariak
3.: Amalur
4.: Zinema dokumentala
5.: Zinema politiko eta historikoa
6.: Zinema dramatikoa
7.: Euskal Herria pantailan
8.: Komedia
9.: Animazioa
10.: Laburmetraia
11.: Zinema esperimentala
12.: Bideo sorkuntza
13.: Zuzendariak
14.: Antzezleak
15.: Ekoizleak
16.: Zinema munduko jendea
17.: Euskara zineman
18.: Zinemaldia
19.: Jaialdiak eta lehiaketak
20.: Sariak
21.: Zineklubak
22.: Zinema aretoak
23.: Euskadiko Filmategia
24.: Erakundeak eta zinema
25.: Aipatutako filmak eta izenak
26.: Bibliografia
# Euskal Herriko bidaia-gida/Ibilbideak/Pottokaren bidea

Belardi, baso eta baserrien artetik doan mendi-ibili idiliko hau Urdazubi, Zugarramurdi, Sara eta Ainhoa herriek osatzen duten Xareta izeneko mugaz gaindiko eskualdean zehar ia 35 km egiten dituen ibilbide zirkular baten parte da. Harrien gainean margotutako zaldi urdin txiki baten bidez seinaleztatuta dago. Osatu daiteke Xaretako haitzuloak ibilbidearekin.

## Ibilbidea

Pottokaren bideak (kontrabandisten bide ere esaten zaio) lau herriak eta bertako hiru kobak lotzen ditu, eta interes handia ematen dio horrek. Ibilbide osoa egiteko hamabi ordu baino gehiago behar direnez gero, Zugarramurdiko Sorginen Leizea eta Urdazubiko herria lotzen dituen 12 km-ko tarte hau iradokitzen dugu. Desnibel txikia du eta egokia da familientzat. Erdi Aroan akelarre ospetsuak egiten ziren leizea utzi ondoren, San Esteban ermitaren inguruetan (Urdazubiko mugartean dagoen Alkerdi auzoan) baserri sakabanatuez osatuta dagoen eremu batera iritsiko gara larre eta abereen artean. Bideak Berroberriako harkaitz karstikoa eta gaztainondoez eta haritzez osatutako baso bat ere zeharkatzen ditu, eta inolako zailtasunik gabe iritsiko gara gure jomugara.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/7522/Sendero-
# Sukaldaritza liburua/Errezetak/Otarrainxka egosiak

OTARRAINXKA EGOSIAK
MAHAIKIDEAK: 4

## OSAGAIAK

* Otarrainxka: 600-800 g.
* Ura: 3 l.
* Gatza: 120 g.

## PRESTAKETA

* Jarri kazola batean, ura, itsasoko gatza gehitu eta ongi nahasi.
* Jarri sutan eta ura irakiten hasitakoan, murgildu otarrainxkak.
* Irakiten hasitakoan, minutu batean egosi.
* Jarraian, gazituta eta izoztuta dagoen uretan murgildu segundo batzuetan, egosketa mozteko.

## AHOLKUAK

* Ohikoa da erramu hosto bat erabiltzea itsaskiak egosteko.
* Itsaskiak egosteko litro bakoitzeko 35-40-45 g. gatz erabiltzen da.
* Itsaskia egosita dagoenean, ur gazitu eta izoztuan segundo batzuetan murgiltzea ohikoa da egosketa mozteko.
# Sukaldaritza liburua/Errezetak/Orburuak entsaladan, raf tomateekin

Errezeta-liburuaren parte. Orburu ak entsaladan, raf tomate ekin

## Osagaiak

4 pertsonarentzako osagaiak:
* Dozena bat orburu .
* 4 raf tomate .
* Tipulin bat.
* Lolo letxuga.
* Oliba olio birjina.
* Gatza.
* Ozpina.
* Piperrautsa.
* Irina .

## Pausoak

Hasteko, orburu ak prestatuko ditugu, horixe dugu errezeta honetako lanik handiena.
Lapiko handi batean ura erdira arte bete, 2 koilarakada irin gehitu, eta ondo nahastu. Gatz pitin bat bota, eta sutan jarri irakin arte.
Bitartean, orburu ak zuritu; txortena ere moztu gabe zuritu. Orburu aren punta moztu pare bat zentimetro zabal. Ondoren, ur irakinetan sartu, eta irakin hogei bat minutuz. Gorde.
Letxuga garbituko dugu, eta ongi lehortu. Tipulin a xafla finetan moztu, tomate a xerra lodixeagoetan moztu. Baita orburu ak ere, goitik behera moztu (argazkian ikusten den bezala).
Plateraren muntatzen hasiko gara: plater baten erdian letxuga hosto batzuk ipini. Inguruan tomate ak jarriko dizkiogu, baita orburu xaflak tomate en artean ere. Azkenik, tipulin a jarri guztiaren gainean. Olio ozpin bat egin, bakoitzaren gustura; eta koilara baten laguntzaz dena ongi busti. Bukatzeko, piperrautsa gainetik bota eta jateko prest dugu entsalada.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/13
# Sukaldaritza liburua/Errezetak/Osso-buco gisatua

OSSO-BUCO GISATUA
MAHAIKIDEAK 4

## OSAGAIAK

* Osso-buco xerra: 4 xerra, bakoitza 350-400 g. ingurukoa.
* Gatza.
* Oliba olio birjina: 75 ml.
* Tipula:1 dadotan.
* Baratxuria: 2 xehatu.
* Azenarioa: 2 dado handitan.
* Ardo zuria: 100 ml.
* Patatak: 2 zuritu eta kraskatu.
* Ilar egosiak: 100 g.
* Ziza hori saltetua edo barrengorri salteatua : 100 g.

## PRESTAKETAK

* 4 osso-buco xerrak gatzarekin ondu.
* 4 xerrak estu sartuko diren kazola bat, olioarekin su bizian jarri.
* Kazola bero dagoenean, bi aldeetatik gorritu haragia.
* Erretiratu haragi hori, eta jarri bertan beste olio pitin batekin tipula su eztian erregosten.
* Tipula erdi eginik dagoenean, gehitu baratxuria eta azenarioa eta jarraitu erregosten.
* Sartu berriz kazolan haragia, eta busti ardo zuriarekin.
* Ardoa murriztutakoan, estali ur hotzarekin.
* Jarri sutan egosten 30 minutu inguru eta gehitu patatak, ordubete inguruan, haragia ziztatu.
* Bigundu arte egosten eduki.
* Haragia biguntzen ari dela ikusten dugunean, gehitu ilarrak eta ziza hori salteatuak, bere koipearekin.
* Ondu eta utzi egosten, haragia puntuan egon arte.

## AHOLKUAK

* Osso-buco haragia hezurrarekin moztutako zangarra xerra da. Haragiak gelatina ugari du baina ondo egosi behar da biguna gelditzeko.
* Behikiaren adinak egosteko denbora asko baldintza dezake, txahal batek agian 40 minutu beharko ditu eta, aldiz, behi zahar batek 60 minututik gora; beraz, kasu bakoitzean haragiaren puntua zein den begiratzen joan beharko da.
# Sukaldaritza liburua/Errezetak/Orburuak urdaiazpikoarekin eta Beasaingo odolkiarekin

Errezeta-liburuaren parte. Orburu ak urdaiazpiko arekin eta Beasaingo odolkiarekin

## Osagaiak

4 pertsonarentzako osagaiak:
* Beasaingo bi odolki.
* Odolkia egosteko: porrua, tipula eta Perrexil .
* Dozena eta erdi orburu .
* 100 gramo urdaiazpiko .
* 2 bartxuri ale.
* 2 koilarakada irin.
* Oliba olio birjina.
* Gatza.
* 3 koilarakada irin (orburu ak egosteko).

## Pausoak

Denbora gehien behar duen osagaiarekin hasiko gara: odolkiarekin, alegia. Horretarako, lapiko handi bat urez bete, tipula zati batekin, porru zati batekin, Perrexil rekin eta gatz pitin batekin. Bi odolkiak sartu, eta sutan jarri irakin arte.
Irakiten hastean, sua ahalik eta motelen jarri —irakiten mantenduz—, eta ordu eta laurden luze eduki.
Orburu ak prestatzen hasteko, lapiko handi batean ura erdira arte bete, hiru koilarakada irin gehitu, eta ondo nahastu. Gatz pitin bat bota, eta sutan jarri irakin arte.
Bitartean, orburu ak zuritu, txortena moztu gabe. Orburu aren punta moztu pare bat zentimetro zabal. Ondoren, ur irakinetan sartu, eta irakin hogei bat minutuz. Gero, gorde.
Oliba olio zorrotada jarri zartagin zabal batean, eta gehitu urdaiazpiko txikitua eta baratxuri txikitua. Dantzan hastean, irina bota, eta dena ongi nahastu.
Gero, orburu ak irakindako lapikotik atera, pare bat burrantzalikada ur gehitu, eta, saltsa prest dugunean, erditik moztutako orburu ak gehitu. Guztia bost minutuz irakin.
Platera zerbitzatzeko garaian, plater bakoitzaren erdian orburu a jarri eta aldamenean odolki zatiak, argazkian ikus daitekeen modura. Saltsarekin osagaiak busti bakoitzaren gustura.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/10
# Sukaldaritza liburua/Errezetak/Orein erregosia

OREIN ERREGOSIA
MAHAIKIDEAK: 4

## OSAGAIAK

* Orein haragia, gaztea bada hobe: 1200 g.
* Tipula: 2 dadotan.
* Azenarioa: 2 dadotan.
* Porrua: 1 dadotan.
* Ardo beltza: 400 ml.
* Ezkaia: Adaxka 1.
* Gatza.
* Irina 100 g.
* Oliba olio birjina: 300 ml. oreina frijitzeko.
* Sagarra: 1/2 dadotan.
* Orein salda iluna: 400 ml.

## PRESTAKETAK

* Garbitu orein haragia, gantz eta nerbioak kenduz.
* Moztu oreina karratu handietan, eta pertz batean jarri tipula, azenarioa, porrua, ardoa eta ezkaiarekin marinatzen. Eduki hozkailuan, 24 orduz.
* 24 ordu pasatakoan, atera bertatik haragia, gazitu, irinetan pasa eta zartagin batean olioarekin su bizian frijitu.
* Frijitu kanpotik zarakar bat eginez, eta paper xurgatzailea duen erretilu batera atera.
* Beste kazola batean eta frijitzeko erabilitako olio tanta batekin, barazkiak erregosten jarri; erdi eginik daudenean gehitu sagarra eta utzi barazkia, kolorea hartu arte.
* Barazki horrekin elkartu haragia, busti 200 ml. ardorekin eta utzi murrizten.
* Jarraian, orein salda gehitu eta erregosi su baxuan, harik eta haragia ongi bigundu arte.
* Haragia erretiratu kazolatik, barazkiak eta salda pasa lehenik irabiagailutik, eta iragazkitik ondoren.
* Elkartu haragia eta saltsa, irakinaldi bat eman saldaren dentsitatea zuzendu, eta ondu.

## AHOLKUAK

* Errezeta honen aparteko lagungarri moduan, pure desberdinak jar daitezke.
* Beste aukera bat da saltsarekin batera patatak, ilarrak, perretxikoak edo bestelako hornigaiak erabiltzea.
* Oreina prestatu dugun moduan, basurdea edo bestelako ehiza haragiak erregosi daitezke.
# Sukaldaritza liburua/Errezetak/Oreina plantxan

OREINA PLANTXAN
MAHAIKIDEAK: 4

## OSAGAIAK

* Orein gaztearen solomoa: 800 g.
* Gatza.
* Piperbeltza.
* Oliba olio birjina: 100 ml.
* Ardo beltza: 50 ml.
* Orein salda edo salda iluna: 400 ml.
* Arto irin findua: 10 g.

## PRESTAKETAK

* Garbitu orein solomoa, gantz eta nerbioak kenduz.
* Moztu haragia 100 gramoko 8 zatitan.
* Olioarekin igurtzi ondoren, gatz eta piper hautsarekin ondu.
* Zartagin bero batean, su ertainean, haragiari kolorea eman alde guztietatik, guk nahi dugun puntua lortuz, eta erretilu batera atera.
* Zartaginean itsatsita geratu den zukua berreskuratu ardo beltza gehituz lehenik, eta salda iluna ondoren. Disolbatu arto irin findua ur hotz pittin batean, eta salda horri poliki-poliki gehitu, ongi nahasiz; hartara, saltsa dentsitatea emanez.
* Plater bero baten azpian jarri orein saltsa hau lehenik, eta horren gainean, orein solomo xerratua jarri; eta amaitu gatz pittin batekin haragia erditik onduz.

## AHOLKUAK

* Oreina gaztea ez bada, bezperatik barazki eta ardoarekin hozkailuan marinatzen jarri.
* Errezeta honen lagungarri moduan pure desberdinak, onddoak.... jar daitezke.
# Sukaldaritza liburua/Errezetak/Orly ore gozoa eta gazia

ORLY ORE GOZOA ETA GAZIA
400ml ore lortzeko.

## OSAGAIAK

* Ura edo esnea: 300 ml.
* Azukrea: 15 g. Prestaketa gazitarako hau kendu.
* Gatza: 2 g. Prestaketa gazitarako gatz gehiagorekin ondu.
* Okin legamia freskoa: 10 g. Lehorra 3 g.
* Oliba olio birjina. 25 ml.
* Zuringoa: 1.

## PRESTAKETA

* Pertz batean nahastu, ura, azukrea, gatza, legamia eta olioa.
* Gehitu irina eta hagatxoarekin bateratu, ore arin eta pikorrik gabea lortu arte.
* Olio pittin batekin margotu gainetik, zapi busti batekin estali eta utzi leku epel batean hartzitzen.
* Erabiltzeko garaian, hagatxo batekin hartzidura moztu eta gehitu zuringo irabiatua elur puntuan.

## AHOLKUAK

* Frijitu aurretik osagaiak estaltzeko orea dugu, tenpuraren antzekoa.
* Ura edo esnearen ordez, edari karbonikoren bat erabil daiteke( zerbeza, ura gasarekin, sagardoa); kasu horretan legamia ken genezake, baina hau azken momentuan egin beharko litzateke. Bigarren modu honetan zarakar gutxiago egingo dio.
* Orlya prestaketa gazitarako erabiliko bagenu, azukrea kendu egingo genioke.
# Sukaldaritza liburua/Errezetak/Orburuak txirlekin

ORBURUAK TXIRLEKIN
MAHAIKIDEAK: 4

## OSAGAIAK

* Orburu egosia: 16.
* Oliba olio birjina: 100 ml.
* Baratxuria: 3 xehatu.
* Perrexila: Sorta txiki bat xehatu.
* Irina: 20 g.
* Salda zuria edo barazki salda: 250 ml.
* Txirla handia: 400 g.

## PRESTAKETA

* Orburuak dagokion moduan egosi, ondo zuritu eta erditik moztu.
* Beste kazola batean olioa, baratxuri eta perrexila jarri.
* Baratxuriak dantzan hasitakoan, irina gehitu, ongi nahasi eta saldarekin busti.
* Saltsa berdea irakiten hasitakoan, orburuak gehitu, 2 minutuz irakin eta txirlak erantsi, estalki bat jarri eta itsaskiak ireki bitartean sutan eduki. Gatza eman beharko balu ondu.
* Sutatik kanpo kazolari eragin, saltsa loditu eta orburuak busti daitezen.

## AHOLKUAK

* Kontuz gatz kopuruarekin: gogoratu txirla handiak saltsa nahikoa gazituko dutela.
* Saltsa berdean garrantzizkoa da baratxuriak kolorea ez hartzea.
* Txirlak ireki arte bakarrik eduki behar dira sutan, denbora gehiago edukiko bagenitu, lehortu eta txikle testura hartzen dute.
* Orburuak egosteko modu desberdinak daude, gure kasuan osoak eta 18 minutuz egosiko ditugu. Hoztu ondoren zuritzeko.
# Sukaldaritza liburua/Errezetak/Orburuak urdaiazpiko eta arrautza galdarraztatuekin

Errezeta-liburuaren parte.

## Osagaiak

4 LAGUNENTZAT
* 12 orburu .
* 100 gr urdaiazpiko .
* 4 arrautza .
* Oliba olio a.
* Gatza.
* Irina .
* Ozpina.

## Pausoak

1. Lapiko handi batean, ura erdira arte bete, bi koilarakada irin gehitu, eta ondo nahastu.
2. Gatz pitin bat bota, eta sutan jarri, irakin arte.
3. Bitartean, orburu ak zuritu, txortena moztu gabe zuritu. Orburu aren punta moztu, pare bat zentimetro zabal.
4. Ondoren, ur irakinetan sartu, eta irakin hogei bat minutuz. Gorde.
5. Beste lapiko zabal batean, zorrotada bat oliba olio bota, eta, han, laukitxoetan moztutako urdaizpikoa jarri erregosten, minutu batez.
6. Jarraian, orburu ak egosi ditugun saldaren pare bat kazokada gehitu. Baita orburu ak erditik moztuak ere. Guztia bost minutuz irakin, su motelean.
7. Bitartean, lapiko txiki batean, ura eta zorrotada bat ozpin berotzen jarri, irakin arte.
8. Ondoren, arrautza bat hartu, ireki eta zuzenean uretara bota, zartaginean frijituko bagenu bezala.
9. Pare bat minutu pasatu ondoren, arrautza zuritu egin dela ikusiko dugu; orduan, ontzi batera aterako dugu. Pauso berberei jarraitu gainontzeko arrautzekin.
10. Bukatzeko, arrautza k orburu ak ditugun lapikoan jarri, eta, osagai guztiak beroak daudenean, janari goxo hau prest daukagu zerbitzatzeko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/3
# Sukaldaritza liburua/Errezetak/Orburuak urdaiazpikoarekin

ORBURUAK URDAIAZPIKOAEKIN
MAHAIKIDEAK: 4

## OSAGAIAK

* Orburua: 20.
* Tipula: 1 .
* Baratxuria: 3 xehatu.
* Oliba olioa: 100 ml.
* Urdaiazpiko gazia: 80 g. karratuetan.
* Irina: 20+25 g.
* Salda txuria edo barazki salda: 250 ml.

## PRESTAKETA

* Kazola handi batean gatzdun ur ugarirekin eta urak irakina ahalik eta gutxien galduz, egosi orburuak 18 minutuz. Hoztu.
* Muturzorrotzaren laguntzaz orburuak zuritu bihotza eta zurtoin zati bat utziz eta erdibitu.
* Saltsa egiteko, tipula kazola batean olioarekin sutan jarri, erdi eginik dugunean baratxuria gehitu eta pitin bat gorritzen utzi.
* Urdaia eta irina gehitu, nahasi minutu erdiz kozinatu eta saldarekin busti.
* Saltsa irakiten dugunean, orburuak elkartu eta 5 minutuz egosi. Gatza eman.

## OHARRAK

* Orburuak egosteko modu desberdinak daude, modu honek kazola handia edukitzea eskatzen du.
* Orburua egosi aurretik zurituko bagenu, segituan belztuko litzateke. Kasu horretan, lehenik, limoiz igurtzi eta ondoren limoi zukua eta irina erabili beharko genituzke egosteko.
* Klorofila duten barazkietan, garrantzitsua da ur irakin ugarietara poliki poliki sartzea eta irakina ahalik eta denbora gutxien galtzea.
# Sukaldaritza liburua/Errezetak/Txokolate trufa krema

TXOKOLATEZKO TRUFA BETEGARRIA
ERRAZIOAK: 8.

## OSAGAIAK

* Esne-gaina: 650 ml.
* Txokolate estalki beltza : 180 g.
* Azukrea: 170 g.

## PRESTAKETA

* Txokolatea pertz batean maria bainuan urtu.
* Esne gaina eta azukrea gehitu.
* Hagatxoaren laguntzaz eta pazientziarekin ongi nahasi eta elkartu.
* Ordu batzuetan ondo hozten utzi hagatxoarekin irabiatu eta harrotu.

## OHARRAK

* Tresneria guztia ondo garbiturik eta lehorturik egon behar da.
* Oso ondo hozten utzi behar da, bestela ez da inoiz harrotuko.
# Sukaldaritza liburua/Errezetak/Txokolate trufa bonboia

TXOKOLATE TRUFA BONBOIAK
MAHAIKIDEAK: 30 trufa inguru.

## OSAGAIAK

* Txokolate estalki beltza: 250 g.
* Esne gaina: 150 ml.
* Eztia: 40 g.
* Gurina: 65 g.
* Rona, brandya, Cointreau edo besteren bat: Zurrusta motz bat.
* Kakao hautsa: Bukaeran estaltzeko.

## PRESTAKETA

* Txokolatea maria bainuan urtu.
* Esne-gaina eztiarekin egosi.
* Esne-gaina eta txokolatea elkartu eta hagatxoarekin eragin 35ºC-40ºC hartu bitarte.
* Gurina karratuetan gehitu eta nahasten jarraitu.
* Azkenik elkartu likorea.
* Dena ongi bateratua dugunean, erretilu zabal batera atera eta hozten utzi.
* Azkenburuko bi kailara erabiliz eta eskuen laguntzaz bola txikiak egin.
* Amaitzeko, kakao hautsekin edo txokolate pinportekin estali.

## AHOLKUA

* Gogoratu maria bainuko urak ez duela inoiz irakin behar.
# Sukaldaritza liburua/Errezetak/Txokolatezko Euskal pastela

TXOKOLATEZKO EUSKAL PASTELA
MAHAIKIDEAK: 8 lagunentzat.

## OSAGAIAK

* Irina: 300 g. bahetu.
* Arrautza: 1.
* Gorringoa: 2.
* Azukrea: 200 g.
* Gurina: 200 g.
* Laranja azal birrindua: 1 zati zuririk gabe.
* Gurina eta irina: Moldea estaltzeko.
* Gatz fina: Pitin bat.
* Txokolate krema: 800 ml.
* Arrautza: 1 pastela margotzeko.

## PRESTAKETA

* Irinarekin sumendi bat egin. Erdian irina, arrautzak, gorringoak, azukrea, gurina pomada puntuan eta limoi azala jarri.
* Eskuekin landu bola bat osatu arte.
* Tarta bukatzeko, Labea 180Cº-tan piztu. Moldea gurinez eta irinez estali.
* Arrabolaren laguntzaz orearen erdiarekin gutxi gorabehera moldea estali. Moldetik kanpo soberan geratzen den orea moztu.
* Txokolate krema zabaldu moldean.
* Arrautza irabiatuarekin orearen kanpoaldea margotu.
* Orearen beste erdia arrabolarekin zabaldu eta estali. Sardexka baten puntaren laguntzaz bi oreak zapaldu. Arrautza irabiatuarekin margotu. Sobratutako ore puntak, zabaldu eta lauburu bat egin, eta pastelaren gainean jarri. Hau ere arrautzaz margotu.
* Labera sartu 170Cº-tan, 30 minutu inguru. Labetik atera eta hozten utzi.

## AHOLKUAK

* Orea egiteko garaian legamia pitin bat ere gehitu liteke, modu honetara, gaileta arinagoa izango da.
* Pastel krema, gerezi krema, Kafe krema .....erabili dezakegu zapore desberdinak lortzeko.